Korea Utara dan senjata pemusnah besar

Korea Utara mendakwa memiliki senjata nuklear. Selain itu, CIA mendakwa ia mempunyai simpanan senjata kimia yang agak banyak. Korea Utara pernah menjadi anggota kepada Perjanjian Pengawalan Senjata Nuklear tetapi menarik diri pada 2003, dengan alasan kegagalan Amerika Syarikat menepati tanggungjawabnya dalam Rangka Persetujuan, satu persetujuan 1994 antara kedua negara untuk menghadkan cita-cita nuklear Korea Utara, memulakan pemulihan hubungan, dan membantu Korea Utara menyediakan sebahagian keperluan tenaga melalui reaktor nuklear.

Pada 9 Oktober 2006, kerajaan Korea Utara mengumumkan yang ia telah berjaya menjalankan ujian nuklear buat kali pertama. Kedua-dua Pemantauan Geologi Amerika Syarikat dan pihak berkuasa seismologi Jepun mengesan satu gempa bumi dengan magnitud anggaran awal 4.3 di Korea Utara, membenarkan sebahagian aspek dakwaan Korea Utara.

Pada April 2009, terdapat laporan yang Korea Utara telah menjadi "kuasa nuklear penuh", satu pendapat yang dikongsi Ketua Pengarah IAEA Mohamed ElBaradei. Pada 25 Mei 2009, Korea Utara menjalankan satu lagi ujian nuklear, yang dipercayai merupakan punca gempa bumi berukuran 4.7.

Senjata nuklear 
Korea telah berpecah sejak 1945, apabila ia dibebaskan daripada Jepun selepas Perang Dunia II. Ketegangan terjadi antara Utara dan Selatan, dengan Perang Korea meletus pada 25 Jun 1950 hingga 27 Julai 1953 apabila satu gencatan senjata ditandatangani.

Korea Utara dipercayai mula mendalami teknologi nuklear seawal tahun 1956. Sejak itu, ia telah menjalankan beberapa ujian peluru berpandu dan dua ujian nuklear, yang membawa kepada sekatan oleh Majlis Keselamatan PBB.

Akan tetapi, pada Februari 2012, Korea Utara bersetuju untuk menggantung operasi pengayaan uranium di Yongbyon dan ujian peluru berpandu nuklear demi mendapatkan bantuan kemanusiaan dari Amerika Syarikat.

Rujukan 

Hubungan luar negeri Korea Utara
Tentera Korea Utara
Senjata pemusnah besar-besaran
Program nuklear Korea Utara

ja:北朝鮮核問題
zh:朝鲜核问题